GLOCON พุ่ง 5% นิวไฮรอบ 2 ปี เล็งผลงานทยอยฟื้นจากธุรกิจหลัก-รุกธุรกิจ Chilled Food
GLOCON พุ่ง 5% นิวไฮรอบ 2 ปี เล็งผลงานทยอยฟื้นจากธุรกิจหลัก-รุกธุรกิจ Chilled Food ตั้งเป้ารายได้ปีนี้โต 37%
GLOCON พุ่ง 5% นิวไฮรอบ 2 ปี เล็งผลงานทยอยฟื้นจากธุรกิจหลัก-รุกธุรกิจ Chilled Food ตั้งเป้ารายได้ปีนี้โต 37%
29 มิ.ย. 2564

ผู้สื่อข่าวรายงานว่า วันนี้(29มิ.ย.2564) ราคาหุ้นบริษัท โกลบอล คอนซูเมอร์ จำกัด (มหาชน)  หรือ GLOCON ณ เวลา 11.15 น. อยู่ที่ระดับ 1.21 บาท บวก 0.06 บาท หรือ 5.22% ด้วยมูลค่าซื้อขาย 101.49  ล้านบาท ราคาหุ้นนิวไฮในรอบ 2 ปี 4 เดือน โดยเทียบตั้งแต่หุ้นยืนที่ระดับ 1.25 บาท เมื่อวันที่ 14 ก.พ. 2562

บล.ฟินันเซีย ไซรัส ระบุในบทวิเคราะห์นแนะ”เก็งกำไร”หุ้น GLOCON ผลการดำเนินงานคาดทยอยฟื้นจากทั้งธุรกิจหลักคืออาหารแช่แช็งแบรนด์ EZY Go และ Flexible Packaging ซึ่งคิดเป็นสัดส่วนราว 90% ของรายได้รวม และอยู่ระหว่างการรุกธุรกิจ Chilled Food และโดยเฉพาะอย่างยิ่ง Plant Based Food และกัญชงในส่วนโรงหีบ Hemp Seed Oil
บริษัทตั้งเป้ารายได้ปี 64-65 ที่ 2.1 พันล้านบาท +37% เทียบช่วงเดียวกันของปีก่อนและ 2.7 พันล้านบาท +30% เทียบช่วงเดียวกันของปีก่อนหากอิง Net Margin ราว 5-6% คาดมีกำไรสุทธิ 75 ล้านบาท และ 150 ล้านบาท ตามลำดับ พลิกจากขาดทุนในอดีต หากอิง PE ราว 20-25 เท่า จะได้ราคาเป้าหมายปี 2565 ที่ 1.60-2 บาท